ศรัณย์รัชต์ ดีน

ศรัณย์รัชต์ ดีน (สกุลเดิม: วิสุทธิธาดา) หรือเป็นที่รู้จักกันในนาม ลีเดีย () เกิดเมื่อ 7 กรกฎาคม พ.ศ. 2530 เป็นนักร้องหญิงสไตล์ R&B เจ้าของเพลงฮิต "ว่างแล้วช่วยโทรกลับ" คำว่า "Lydia" มีที่มาจากภาษาโปแลนด์ ซึ่งทั้งชื่อจริงและชื่อเล่นมีความหมายเดียวกันว่า “ความสำเร็จ”

ลีเดียเป็นบุตรสาวของไชยยันต์ วิสุทธิธาดา นักธุรกิจสนามกอล์ฟและอุปนายกสมาคมกอล์ฟอาชีพแห่งประเทศไทย กับศันสนีย์ วนะไชยเกียรติ มีพี่น้อง 3 คน มีน้องชายชื่อ ชญานนท์ วิสุทธิธาดา (ดัง) และมีน้องสาวชื่อ ศรัณย์พร วิสุทธิธาดา (ดั๊กกี้) เคยอัลบั้มดูโอ้คู่กับน้องสาวเมื่อปีพ.ศ. 2541 ในนาม "ดั๊กกี้ แอนด์ เดียร์ (Ducky & Dear)" ภายใต้สังกัด B&M ภายหลังในปี พ.ศ. 2548 ลีเดียเป็นนักร้องสังกัดค่ายอาร์เอส ปัจจุบันสัญญาได้หมดลงแล้ว และลีเดียเลือกที่จะไม่ต่อสัญญา

ลีเดียเริ่มเรียนร้องเพลง แนว R&B ตั้งแต่อายุ 10 ขวบ กับครูวสันต์ เกตุแก้ว (ซึ่งเคยเป็นครูสอนร้องเพลงให้กับ ปาน ธนพร) โดยมีศิลปินที่เป็นแรงบันดาลใจในการเรียนแนว R&B เช่น บียอนเซ่, เจนนิเฟอร์ โลเปซ, คริสติน่า อากีเลร่า, มารายห์ แครี และ บริทนีย์ สเปียร์ส
นอกจากรักการร้องเพลงแล้ว ในเรื่องการเรียน ลีเดียก็ยังสามารถทำได้ดีอีกด้วยโดยได้เกรดเฉลี่ย
ตลอดช่วงการเรียนของไฮสคูล 3.9 (Honor Roll Student : 3.9 GPA and above) และสามารถสอบเข้าเรียนต่อได้ที่มหาวิทยาลัยนอร์ทเวสเทิร์น เป็นมหาวิทยาลัยอันดับ 11 ในอเมริกา โดยเลือกเรียนในสาขา Biological Sciences และ Business Institutions และยังชอบทำกิจกรรมของโรงเรียน โดยมีเครดิตเป็น Vice President [student Government] แต่สุดท้ายก็เปลี่ยนมาเรียนที่ LSE (London School of Economics) ณ กรุงลอนดอน ประเทศอังกฤษ

ลีเดียมีความสามารถทางด้านกีฬากอล์ฟ โดยเริ่มเล่นตั้งแต่อายุ 14 ปี และได้เป็นตัวแทนเยาวชนหญิงเข้าแข่งขันกีฬากอล์ฟต่าง ๆ อาทินอกจากนี้ ลีเดียยังมีพรสวรรค์ทางด้านศิลปะ โดยเฉพาะการวาดภาพแรเงาและการใช้เทคนิคแบบ Stippling (การวาดภาพโดยใช้หมึกจุดแทนเส้น) อีกด้วย

ปี พ.ศ. 2549 ลีเดียถูกเสนอเข้าชิงรางวัล เอ็มทีวี เอเชีย อวอร์ดส สาขาศิลปินยอดนิยมประเทศไทย แต่พ่ายให้กับทาทา ยัง

ต่อมาปี พ.ศ. 2550 ลีเดียได้เขียนได้เขียนพ็อกเกตบุ๊กที่มีชื่อ "ลีเดีย...เฮียร์ ไอ แอม" แต่เธอได้ตกเป็นข่าวดังติดต่อกันเป็นระยะเวลานาน ในประเด็นที่ลีเดียสนิทสนมกับครอบครัวชินวัตร โดยในช่วงแรกเธอตกเป็นข่าวกับ โอ๊ค - พานทองแท้ ชินวัตร และต่อมาตกเป็นข่าวกับ พ.ต.ท. ทักษิณ ชินวัตร อดีตนายกรัฐมนตรี จนกระทั่งความจริงเปิดเผยในเวลาต่อมาว่า ครอบครัวของลีเดียและครอบครัวของอดีตนายกฯ ทักษิณนั้น มีความสนิทสนม และแนบแน่นกันมานานแล้ว จนมีบางกระแสวิพากษ์วิจารณ์เกี่ยวกับความสัมพันธ์ที่เธอสนิทสนมกับอดีตนายกฯ เป็นอย่างมาก แต่เธอก็ปฏิเสธมาโดยตลอด และกล่าวว่าอดีตนายกฯ เปรียบเสมือนเป็นพ่อคนที่ 2

ปัจจุบัน เป็นนักแสดงในสังกัดโพลีพลัส รับงานแสดงเป็นหลัก แต่เธอยังคงมีซิงเกิลเพลงออกมาให้ฟังอยู่เสมอ และในปี พ.ศ. 2560 ลีเดียกลับมาอีกครั้งใน The Mask Singer หน้ากากนักร้อง ซีซันที่ 2 โดยเป็น "หน้ากากซูโม่" และได้รับรางวัลชนะเลิศประจำซีซั่นที่ 2 ไปครอง

หลังจากหมดสัญญากับทางอาร์เอส ลิเดียเซ็นสัญญาการเป็นนักแสดงให้กับสังกัดโพลีพลัส ในปี พ.ศ. 2554 - 2558 เป็นศิลปินอิสระ ในปี พ.ศ. 2555 - 2560 ปัจจุบันได้ตั้งค่ายเพลงเป็นของตัวเอง ชื่อ Sugar Mama Records พร้อมทั้งเปิดตัวเพลงใหม่ ประเดิมค่ายใหม่ของตัวเอง ชื่อเพลง สวัสดีครับ ในปี พ.ศ. 2561 ,

ลีเดียสมรสกับกับ แมทธิว ดีน ฉันทวานิช นักร้อง นักแสดงลูกครึ่งไทย-อังกฤษ หลังจากคบหาดูใจกันมา 9 - 10 ปี ปัจจุบัน แมทธิวกับลีเดียมีบุตร-ธิดาร่วมกัน 1 คน

บุตรคนแรกเป็นเพศชาย ชื่อ ด.ช.ธาวิน ดีน หรือ น้องดีแลน เกิดเมื่อวันอังคารที่ 19 กรกฎาคม พ.ศ. 2559 () ที่ โรงพยาบาลบำรุงราษฎร์ อินเตอร์เนชั่นแนล

รายการ ชิงร้อยหน้ากากแชมป์ 4 ซีซั่น (2562)